Jedna mala riječ

Što znači jedna riječ mala?

Možda samo da bi smisao rečenici dala.

No, što ona znači u pravome životu?

Ima li ona kakvu novčanu svotu?

Riječ je nešto što u srce dira,

ona zavrti naše osjećaje poput nekog vira.

Ako je romantična, zaljulja nam glavu.

Ako je od nekog važnog, ima vrijednost pravu.

Ako ti ju netko tko ti se sviđa, pruži,

osmijeh će ti istog trena postati puno duži.

Ali što je s onim riječima koje srce režu

i zbog kojih istog trena gubiš ravnotežu?

Što je s onim riječima koje te udare poput groma?

Što je s onima koje te dovedu do živčanog sloma?

Loše je kada izlete slučajno

pa povrijede nekoga koga iskreno volimo.

Teško nam je kada izađu iz usta

pa u srcu ostane magla pusta.

Lako je oprostiti ako nevažan povrijedi,

ali ako nekog voliš, svako njegovo slovo ti vrijedi.

Stoga, prije nego što ti kobna riječ izleti,

svojih suza, raskida, ti se sjeti.

Sjeti se da ćeš plakati na jastuku plavom

i lupati o zid i srcem i glavom.

Progovorit ćeš tada samo jednu tihu riječ,

ali bit će prekasno već....

Marta Pisk